**Linus Roger Söderström** (s. 23. elokuuta 1996 Tukholma, Ruotsi) on ruotsalainen jääkiekkomaalivahti, joka pelaa kotimaassaan SHL-liigan Skellefteå AIK:ssa.

Ura
---

### Seuraura

Söderström on Värmdö HC:n kasvatti. Hän siirtyi 15-vuotiaana Djurgårdens IF:n organisaatioon kaudeksi 2011–2012. Söderströmillä oli U16 SM:n paras torjuntaprosentti (94,5%) ja päästettyjen maalien keskiarvo (1.13). Hän voitti kauden päätteeksi sarjan mestaruuden. Kauden 2012–2013 päätteeksi Söderström valittiin J18 Allsvenskanin parhaaksi maalivahdiksi. Kaudella 2013–2014 pelasi suurimman osan Djurgårdenin J20-junioreiden otteluista.

New York Islanders varasi Söderströmin neljännellä kierroksella 95. pelaajana NHL:n varaustilaisuudessa 2014. Ennen tätä, kesäkuussa 2014 hän teki Djurgårdenin kanssa kaksivuotisen SHL-sopimuksen. Söderström lähti kauteen 2014–2015 niin ikään joukkueen kolmosmaalivahtina Mikael Tellqvistille ja Mantas Armalisille. Hän aloitti kautensa seuran J20-junioreissa. Lokakuussa Djurgården lainasi Söderströmin toistaiseksi voimassa olevalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Södertälje SK:hon, jossa hän pelasi neljä ottelua. Tammikuussa 2015 Djurgården lainasi Söderströmin alustavasti loppukaudeksi toiseen Allsvenskan-joukkueeseen, Almtuna IS:ään. Hän pelasi siellä vain yhden ottelun, kunnes samassa kuussa Söderströmin kausi todettiin päättyneeksi leikkaushoitoa vaatineen lonkkavamman vuoksi. Söderström voitti kauden päätteeksi kuitenkin Djurgårdenin J20-junioreissa J20 SuperElitin mestaruuden. Hän puki kauden aikana myös yhteen SHL- ja Mestarien liigan otteluun, mutta Söderström ei saanut kuitenkaan peliaikaa.

Toukokuussa 2015 Djurgården lainasi Söderströmin kaudeksi 2015–2016 Allsvenskan-joukkue HC Vita Hästeniin. Hän vietti joukkueessa koko kauden ja pelasi 17 runkosarjaottelua torjuen neljä nollapeliä. Suurimman osan kauden otteluista pelasi kuitenkin Axel Brage, osaksi myös Söderströmin juniorimaaotteluiden vuoksi.

Kaudeksi 2017–2018 Söderström siirtyi vuoden mittaisella sopimuksella SHL-joukkue HV71:een. Hän teki miesten pääsarjadebyyttinsä Mestarien liigan avauskierroksella 18. elokuuta 2017 englantilaista Sheffield Steelersia vastaan. Söderström torjui HV71:n 5–3-voittoon päättyneessä ottelussa 19 kertaa. SHL-debyyttinsä hän teki runkosarjan neljännellä kierroksella 1. lokakuuta 2017 Skellefteå AIK:ta vastaan. Söderström torjui HV71:n 7–1-voittoon päättyneessä ottelussa 30 kertaa. Hänet valittiin ottelun kolmostähdeksi. Pääsarjauransa ensimmäisen nollapelin Söderström torjui CHL:ssä 4. lokakuuta 2016 suomalaista Rauman Lukkoa vastaan. Hän torjui HV71:n 2–0-voittoon päättyneessä ottelussa 17 kertaa. SHL-uransa ensimmäisen nollapelin Söderström torjui 3. joulukuuta 2016 vieraissa Örebro HK:ta vastaan. Hän torjui HV71:n 0–3-voittoon päättyneessä ottelussa 25 kertaa. Söderström valittiin ottelun ykköstähdeksi. Söderström pelasi tulokaskautensa aikana 22 runkosarjaottelua torjuen peräti kuusi nollapeliä. Hänen päästettyjen maalien keskiarvonsa (1.34) oli koko SHL:n paras, jolla Söderström rikkoi myös koko liigan kaikkien aikojen ennätyksen, joka oli Henrik Lundqvistin (1.45) hallussa kaudelta 2002–2003. Hän nousi kauden mittaan HV71:n selkeäksi ykkösmaalivahdiksi Fredrik Pettersson-Wentzelin ohi ja pelasi kaikki 16 playoff-ottelua. Söderström torjui HV71:lle kauden päätteeksi Ruotsin-mestaruuden. CHL:ssä Söderström pelasi neljä ottelua torjuen yhden nollapelin. Maaliskuussa 2017 hän teki HV71:n kanssa vuoden mittaisen jatkosopimuksen.

Toukokuussa 2017 Söderström teki kolmivuotisen NHL-tulokassopimuksen New York Islandersin kanssa. Hän pelasi kauden 2017–2018 kuitenkin vielä lainalla HV71:n SHL-joukkueessa. Söderströmin kausi jäi loukkaantumisten vuoksi kuitenkin vain 14 runkosarja- ja kahden CHL-ottelun mittaiseksi. Söderström kärsi syyskaudella ns. urheilijän tyrästä ja myös hänen jalkansa leikattiin. Söderström siirtyi kaudeksi 2018–2019 New York Islandersin organisaatioon, mutta hänen loukkaantumisensa kuitenkin jatkuivat ja Söderström oli olkapäävamman vuoksi sivussa koko kauden. Syksyn 2019 harjoitusleirin päätteeksi hänet lähetettiin ensin, AHL-joukkue Bridgeport Sound Tigersiin, mutta ennen ensimmäistäkään siellä pelattua ottelua ECHL-joukkue Worcester Railersiin. Söderström pelasi siellä neljä ottelua, kunnes hänen kautensa päättyi leikkaushoitoa vaatineen jalkavamman vuoksi marraskuussa.

Kaudeksi 2020–2021 Söderström siirtyi vuoden mittaisella sopimuksella SM-liigajoukkue Porin Ässiin. Lokakuussa 2010 hän joutui sivuun, kun vastustajajoukkueen pelaaja törmäsi Söderströmiin. Hän oli sivussa lähes kolme kuukautta ja palasi maalinsuulle tammikuussa 2021. Kuntouduttuaan Söderströmin ottelutahti oli tiivis, sillä hän pelasi 71 päivän aikana 24 ottelua. Helmikuussa Söderström pelasi 25 päivän aikana 11 ottelua. Hän pelasi kauden aikana kaikkiaan 30 runkosarjaottelua torjuen Ässien 15 varsinaisen peliajan voitoista 11. Huhtikuussa 2021 Söderström teki seuran kanssa vuoden mittaisen jatkosopimuksen.

Söderströmin kausi 2021–2022 jäi hieman rikkonaiseksi koronavirustartunnan ja henkilökohtaisten ongelmien vuoksi. Hän menetti kauden edetessä Ässien vastuunkantajan roolin Konstantin Volkoville ja Söderströmin torjuntaprosentiksi 26 ottelussa jäi lopulta 89,6%.

Kaudeksi 2022–2023 Söderström palasi kotimaahansa ja hän siirtyi vuoden mittaisella sopimuksella Skellefteå AIK:n SHL-joukkueeseen.

### Maajoukkueura

Söderström pelasi alle 20-vuotiaiden MM-kilpailuissa vuosina 2015 ja 2016. Ensimmäisessä turnauksessa hän pelasi kaikki Ruotsin ottelut. Söderström valittiin Venäjää vastaan pelatun välieräottelun päätteeksi joukkueensa ottelun parhaaksi pelaajaksi. Vuoden 2016 turnauksessa hän pelasi kahta ottelua vaille kaikki Ruotsin ottelut, poislukien pronssiottelu, jossa pelasi Felix Sandström. Söderströmillä oli koko turnauksen paras torjuntaprosentti (94,7%) ja päästettyjen maalien keskiarvo (1.42). Hänet valittiin turnauksen parhaaksi maalivahdiksi ja tähdistökentälliseen. Valmennus valitsi Söderströmin Ruotsin turnauksen yhdeksi kolmesta parhaasta pelaajasta. Hänet valittiin myös sekä Yhdysvaltoja vastaan pelatun alkulohkon ottelun että Suomea vastaan pelatun välieräottelun päätteeksi joukkueensa ottelun parhaaksi pelaajaksi.

Söderström pelasi myös alle 18-vuotiaiden MM-kilpailuissa vuonna 2014. Hänet valittiin Suomea vastaan pelatun puolivälieräottelun päätteeksi Ruotsin ottelun parhaaksi pelaajaksi. Söderström pelasi myös alle 18-vuotiaiden Ivan Hlinkan muistoturnauksessa vuonna 2013. Yhteensä hän on pelannut 21 nuorten ja 15 poikien maaottelua.

Muuta
-----

Söderström kertoi vuoden 2016 nuorten MM-kisojen yhteydessä, että hänellä on diagnosoitu 7-vuotiaana Aspergerin oireyhtymä ja ADHD. Söderströmin isoveli Tim pelaa jalkapalloa CS Marítimon joukkueessa Portugalin korkeimmalla sarjatasolla.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2013–2014 | Djurgårdens IF | SuperElit | 23 | 12 | 11 | 0 | 1356 | 59 | 0 | 2.61 | 91,5 | 1 | 0 | 1 | 60 | 4 | 0 | 4.00 | 91,8 |
| 2014–2015 | Djurgårdens IF | SuperElit | 14 | 10 | 4 | 0 | 850 | 41 | 0 | 2.90 | 90,6 | – | – | – | – | – | – | – | – |
|  | Södertälje SK | Allsvenskan | 4 | 1 | 3 | 0 | 194 | 8 | 0 | 2.48 | 90,9 | – | – | – | – | – | – | – | – |
|  | Almtuna IS | Allsvenskan | 1 | 0 | 1 | 0 | 59 | 3 | 0 | 3.03 | 88,0 | – | – | – | – | – | – | – | – |
| 2015–2016 | HC Vita Hästen | Allsvenskan | 17 | 7 | 10 | 0 | 1035 | 32 | 4 | 1.86 | 92,7 | – | – | – | – | – | – | – | – |
| 2016–2017 | HV71 | SHL | 22 | 18 | 4 | 0 | 1341 | 30 | 6 | 1.34 | 94,3 | 16 | 12 | 4 | 993 | 35 | 0 | 2.11 | 92,2 | Le Mat-pokalen |
| 2017–2018 | HV71 | SHL | 14 | 8 | 6 | 0 | 816 | 38 | 2 | 2.79 | 89,4 | – | – | – | – | – | – | – | – |
| 2018–2019 | Bridgeport Sound Tigers Loukkaantunut | AHL | 0 |  |  |  |  |  |  |  |  | – | – | – | – | – | – | – | – |
| 2019–2020 | Worcester Railers | ECHL | 4 | 1 | 3 | 0 | 214 | 16 | 0 | 4.49 | 87,0 | – | – | – | – | – | – | – | – |
| 2020–2021 | Ässät | SM-liiga | 30 | 11 | 11 | 8 | 1724 | 75 | 3 | 2.61 | 90,9 | – | – | – | – | – | – | – | – |
| 2021–2022 | Ässät | SM-liiga | 26 | 4 | 11 | 8 | 1498 | 70 | 1 | 2.80 | 89,6 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2014 | U18 | 6 | 3 | 3 | 361 | 14 | 1 | 2.33 | 89,9 |
| 2015 | JMM | 7 | 5 | 2 | 415 | 16 | 0 | 2.31 | 91,7 |
| 2016 | JMM | 5 | 4 | 1 | 295 | 7 | 2 | 1.42 | 94,7 | Ykköstähdistö |

Saavutukset
-----------

### Maajoukkueessa

#### Alle 20-vuotiaiden MM-kisat

* Ruotsin maajoukkueen arvokkain pelaaja: 2016
* Turnauksen paras maalivahti: 2016
* Tähdistöjoukkue: 2016

Lähteet
-------

* Linus Söderström The Internet Hockey Databasessa (englanniksi)
* Linus Söderström Eurohockey-sivustolla (englanniksi)
* Linus Söderström *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 4.5.2021.
2. 1 2 3 4 5 6 7  Linus Söderström *Elite Prospects*. Everysport Media Group AB.  (englanniksi)
3. ↑  DIF:s målvaktstrio klar *difhockey.se*.  9.6.2014. Djurgården Hockey AB. Viitattu 5.9.2020. (ruotsiksi)
4. ↑  Söderström lånas ut till Södertälje *difhockey.se*.  24.10.2014. Djurgården Hockey AB. Viitattu 5.9.2020. (ruotsiksi)
5. ↑  Linus Söderström lånas ut till Almtuna *difhockey.se*.  19.1.2015. Djurgården Hockey AB. Viitattu 5.9.2020. (ruotsiksi)
6. ↑  Säsongen över för Linus Söderström *difhockey.se*.  23.1.2015. Djurgården Hockey AB. Viitattu 5.9.2020. (ruotsiksi)
7. 1 2 3  Linus Söderström Eurohockey-sivustolla (englanniksi)
8. ↑  Linus Söderström lånas ut till Vita Hästen *difhockey.se*.  21.5.2015. Djurgården Hockey AB. Viitattu 5.9.2020. (ruotsiksi)
9. ↑  Freijd, Johan: Linus Söderström ny målvakt i HV71 *hv71.se*.  11.4.2016. HV71 Elitishockey AB. Viitattu 5.9.2020. (ruotsiksi)
10. ↑  Matches *championshockeyleague.com*.  18.8.2016. Champions Hockey League (CHL) AG. Viitattu 5.9.2020. (englanniksi)
11. ↑  Gullbrand, Johannes: Målfyrverkeriet gav HV71 tre säkra poäng *SHL.se*.  1.10.2016. SHL AB. Viitattu 5.9.2020. (ruotsiksi)
12. ↑  Matches *championshockeyleague.com*.  4.10.2016. Champions Hockey League (CHL) AG. Viitattu 5.9.2020. (englanniksi)
13. ↑  Feldin, Hannes: Historisk nolla i HV71:s nya seger *SHL.se*.  3.12.2016. SHL AB. Viitattu 5.9.2020. (ruotsiksi)
14. ↑  NHL-lupauksella järjetön tilasto Ruotsissa – rikkoi Henrik Lundqvistin ennätyksen *suomikiekko.com*.  10.3.2017. Nordic Sport Media. Viitattu 5.9.2020.
15. ↑  Freijd, Johan: HV71 förlänger med Linus Söderström *hv71.se*.  16.3.2017. HV71 Elitishockey AB. Viitattu 5.9.2020. (ruotsiksi)
16. ↑  Soderstrom Agrees To Entry-Level Deal *nhl.com/islanders*.  11.5.2017. New York Islanders. Viitattu 5.9.2020. (englanniksi)
17. ↑  Nuorelle ruotsalaisvahdille NHL-sopimus – huima nousu vuodessa taalajäille *suomikiekko.com*.  18.6.2017. Nordic Sport Media. Viitattu 5.9.2020.
18. ↑  Weibull, Fredrik: Linus Söderström skadad *svt.se*.  11.3.2018. Sveriges Television AB. Viitattu 5.9.2020. (ruotsiksi)
19. ↑  Rönnkvist, Ronnie: "Blev inte given chansen att bevisa mig på planen" *hockeysverige.se*.  7.4.2020. NewsMe. Viitattu 5.9.2020. (ruotsiksi)
20. ↑  Linus Soderstrom Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 19.8.2016. Viitattu 5.9.2020. (englanniksi)
21. ↑  Nilsson, Alexander: Linus Söderström om skadorna och månaderna utan speltid i Nordamerika *hockenews.se*.  17.2.2020. Sveriges Television AB. Viitattu 5.9.2020. (ruotsiksi)
22. ↑  Linus Söderström Ässien maalinsuulle, oma kasvatti hakee paikkaa joukkueesta koeajalla *Jatkoaika.com*.  31.7.2020. Jatkoaika r.y. Viitattu 5.9.2020.
23. ↑  Lehtinen, Eetu: Linus Söderström piti Padan taistelussa loppuun saakka ja alkaa olla jo sataprosenttisessa pelikunnossa *satakunnankansa.fi*.  5.2.2021. Alma Media Suomi Oy. Viitattu 4.5.2021.
24. ↑  Forsström, Salttu: Linus Söderström jatkaa Ässien maalilla *liiga.fi*.  29.4.2021. Jääkiekon SM-liiga Oy. Viitattu 4.5.2021.
25. ↑  Liuhala, Juhani: Linus Söderströmin kausi on pitänyt sisällään henkisiä ongelmia, koronatartunnan ja toivottua huonomman tuloksen: "Ajauduin henkisesti sellaiseen tilaan, jossa en pystynyt pelaamaan" *satakunnankansa.fi*.  21.1.2022. Sanoma Media Finland Oy. Viitattu 10.4.2022.
26. ↑  Haapasalmi, Elias: Ässien pelaaja-arviot 2021–22: Yllättävät onnistujat Määttä ja Erholtz värittivät porilaisten patamustaa kautta *Jatkoaika.com*.  26.3.2022. Jatkoaika r.y. Viitattu 10.4.2022.
27. ↑  Saarela, Mikko: Ässien maalivahti jättää Liigan – palaa kotimaansa kaukaloihin *Leijonat.com*.  9.6.2022. Nordic Sport Media. Viitattu 9.6.2022.
28. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  5.1.2015. IIHF.  Arkistoitu 5.1.2016. Viitattu 5.9.2020. (englanniksi)
29. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  6.1.2015. IIHF. Viitattu 5.9.2020. (englanniksi)
30. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  27.4.2014. IIHF. Viitattu 5.9.2020. (englanniksi)
31. ↑  Saraceni, Dan & Zeb: Islanders prospect Linus Söderström opens up about his Asperger's and ADHD to Swedish news *Lighthouse Hockey*.  18.12.2015. Viitattu 10.1.2016. (englanniksi)
32. ↑  Marttinen, Mikko: Ruotsin sankarivahdilla on Aspergerin oireyhtymä – "En ole koskaan yrittänyt peittää, mitä olen" *is.fi*.  30.12.2015. Sanoma Media Finland Oy. Viitattu 5.9.2020.
33. ↑  Uusitalo, Timo: Ruotsin MVP-pelaaja ei pystynyt pidättelemään kyyneliä - "Pahinta missä olen ollut mukana" *yle.fi*.  4.1.2016. Yleisradio Oy. Viitattu 4.1.2016.
34. 1 2  Pakarinen, Risto: Puljujärvi MVP, paras hyökkääjä *worldjunior2016.com*.  6.1.2016. Kansainvälinen Jääkiekkoliitto. Viitattu 6.1.2016.